**ĮSAKYMAS**

**DĖL DETALIOJO PLANO KOREGAVIMO, FINANSAVIMO,**

**PLANAVIMO TIKSLŲ IR DARBŲ PROGRAMOS PATVIRTINIMO**

2025 m. sausio d. Nr. ĮS-

Kaunas

Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 2 ir 3 dalimis, 25 straipsnio 2 dalimi, 28 straipsnio 2 ir 6 dalimis, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013-12-18 nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014-01-02 įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo” 256 punkto 256.3.2 papunkčiu, 312, 316, 318, 319 punktais, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, Kauno rajono savivaldybės tarybos 2017-11-16 sprendimu Nr. TS-411 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, Kauno rajono savivaldybės tarybos 2020-05-28 sprendimu Nr. TS-233 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, Kauno rajono savivaldybės tarybos 2008-12-18 sprendimu Nr. TS-419 „Dėl specialiųjų planų patvirtinimo“ patvirtintu Kauno r. sav. Garliavos apyl. sen. Karkazų ir Ražiškių kaimo dalies teritorijų, apimančių Pajiesio kadastrinės vietovės 3 ir 8 blokų dalis, specialiuoju planu, kuris yra pripažintas Bendrojo plano sudedamąja dalimi Kauno rajono savivaldybės tarybos 2020-01-23 sprendimu Nr. TS-59 „Dėl gyvenamųjų namų ar kitos paskirties pastatų ir statinių teritorijų išdėstymo specialiųjų planų pripažinimo Kauno rajono savivaldybės teritorijos bendrojo plano sudedamąja dalimi“ ir atsižvelgdamas į Kauno rajono savivaldybės administracijos direktoriaus 2025-01-06 įsakymą
Nr. ĮS-32 „Dėl teritorijų planavimo proceso inicijavimo“, planavimo iniciatoriaus (toliau – Planavimo iniciatorius) 2024-11-07 prašymą, registruotą 2024-11-22 Nr. UG-1702:

1. L e i d ž i u rengti Kauno rajono savivaldybės tarybos 2014-06-19 sprendimu Nr. TS-281 patvirtinto Kauno r. sav. Garliavos apyl. sen. Karkazų k., kadastrinis Nr. 5260/0008:1008, detaliojo plano koregavimą žemės sklype Kauno r. sav., Garliavos apyl. sen. Karkazų k., kadastro
Nr. 5260/0008:1254.

2. N u s t a t a u detaliojo plano koregavimo tikslus:

2.1. žemės sklypo kadastro Nr. 5260/0008:1254 pertvarkymas;

2.2. suplanuotos teritorijos dalyje teritorijos naudojimo reglamentų nustatymas.

3. N u r o d a u:

3.1. Kad šio įsakymo 1 punkte nurodyto detaliojo plano koregavimą finansuoja Planavimo iniciatorius;

3.2. Prieš pradedant rengti detaliojo plano koregavimo projektą, gauti planavimo sąlygas iš Nacionalinio visuomenės sveikatos centro prie Sveikatos apsaugos ministerijos, Priešgaisrinės apsaugos ir gelbėjimo departamento prie Vidaus reikalų ministerijos, iš inžinerinius tinklus, esančius planuojamoje teritorijoje, administruojančių įmonių ir, jeigu reikia, iš kitų Kompleksinio teritorijų planavimo dokumentų rengimo taisyklėse nurodytų institucijų (pagal Lietuvos Respublikos aplinkos ministro patvirtintą Teritorijų planavimo sąlygų išdavimo tvarkos aprašą).

3.3. Urbanistikos skyriaus vedėjui užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka.

4. T v i r t i n u Kauno rajono savivaldybės tarybos 2014-06-19 sprendimu Nr. TS-281 patvirtinto Kauno r. sav. Garliavos apyl. sen. Karkazų k., kadastrinis Nr. 5260/0008:1008, detaliojo plano koregavimo žemės sklype Kauno r. sav., Garliavos apyl. sen. Karkazų k., kadastro
Nr. 5260/0008:1254, planavimo darbų programą (pridedama).

Šis įsakymas gali būti skundžiamas savo pasirinkimu Lietuvos Respublikos administracinių
ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos
ikiteisminio administracinių ginčų nagrinėjimo tvarkos įstatymo nustatyta tvarka arba Regionų
administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Administracijos direktorius Mantas Rikteris

Parengė

G. Jankauskaitė,

2025-01-08